Președintele PNL, Nicolae Ciucă, se află într-o vizită de lucru în Spania, unde timp de două zile se întâlnește cu românii stabiliți aici, antreprenori și angajați, și participă la activități în cadrul comunității extinse de români.
Președintele PNL, împreună cu secretarul general Lucian Bode și prim-vicepreședintele Rareș Bogdan, au vizitat vineri unul dintre lanțurile de abatoare din Catalonia cu cei mai mulți români angajați.
Mai precis, jumătate dintre cei aproape 400 de angajați sunt români. Liderii PNL au discutat cu aceștia despre condițiile de muncă ale românilor din diaspora spaniolă, de relația cu angajatorii, dar și de problemele pe care le întâmpină.
Este important de precizat că românii din Spania vor beneficia în curând de dubla cetățenie, un obiectiv important pentru aceștia.
Demersurile pentru obținerea dublei cetățenii au fost demarate de Nicolae Ciucă în urma unei vizite a acestuia în calitate de premier. La acel moment, premierul Nicolae Ciucă și premierul spaniol Pedro Sanchez au stabilit înființarea unui grup de lucru în acest scop.